पटना। मैट्रिक बोर्ड में टॉप टेन में दसवां रैंक हासिल करने वाले मनोहर को खुद पर भरोसा था। उम्मीद थी कि रिजल्ट बढिय़ा होगा। गांव के लोगों को भी अपने मनोहर पर ऐतबार था। उस भरोसे को मनोहर ने यकीन में बदल डाला। आरा से दस किलोमीटर दूर कायमनगर गांव है। पिता मनोज कुमार ग्रामीण चिकित्सक हैं। घूम-घूम कर लोगों का इलाज करते हैं। आमदनी का कोई ठिकाना नहीं रहता। किसी दिन 50 रुपये तो किसी दिन सौ। यही है आमदनी का अंकगणित।
आरा के जैन स्कूल में पढऩे वाला मनोहर प्रयोगधर्मी भी है। उसने dainikbhaskar.com से कहा: मैं पैदल चलने पर मोबाइल चार्ज करने पर काम कर रहा हूं। बस से स्कूल आने और जाने वाले मनोहर की ट्यूशन फी कोचिंग संस्थान ने माफ कर दी थी। उसने बताया कि मेरा परफार्मेंस देखकर कोचिंग संस्थान ने यह कदम उठाया था। इससे उसके परिजनों को बड़ी राहत मिली। वह हर दिन दस से बारह घंटे पढ़ा करता था। उसका अगला टारगेट एनडीए करने की है।
गीत-संगीत और आर्ट में मनोहर की खास रुचि है। उसके पसंदीदा ऐक्टर अमिताभ बच्चन हैं। उसका कहना है: अमिताभ बच्चन का दमखम हमें प्रेरित करता है। वह खास तरीके से प्रभाव डालते हैं। मनोहर ने एक सवाल पर कहा कि शिक्षा के जरिये वह आगे बढऩा चाहता है।
आगे की स्लाइड्स में पढ़ें दसवां रैंक लाने वाली सौम्या की कहानी....
तस्वीरें: संजय कुमार श्रीवास्तव
hin_Deva hin_Deva hin_Deva hin_Deva mar_Deva